Cegléd Város Önkormányzatának Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400



|  |  |
| --- | --- |
| **Szám:** /2024  **Előterjesztő**: Dr. Csáky András polgármester  **Szakmai előterjesztő:** Mótyán Krisztián ügyvezető | **Tárgy:** Cegléd Szabadság tér 8. szám alatti üzlethelyiség és hozzá tartozó pince (korábban CIB Bank, majd kerékpár üzlet) bérbeadása  **Melléklet:** 1 db pályázati anyag |

**ELŐTERJESZTÉS**

A Képviselő-testület 2024. szeptember 19-i ülésére

**Tisztelt Képviselő-testület!**

Kiss László Máté egyéni vállalkozó bérelte pályázati úton elnyert bérleti jogviszony alapján a Cegléd Város Önkormányzatának kizárólagos tulajdonában lévő, Cegléd belterületén fekvő 86/A/1 helyrajzi számú, természetben Cegléd, Szabadság tér 8. szám alatti 181 m2 alapterületű üzlethelyiséget és hozzá tartozó 100 m2 alapterületű pincét. Testvérével, Nagy Ferenccel kerékpár szaküzletet és szervizt üzemeltettek az üzlethelyiségben, míg a pincében Airsoft lőteret alakítottak ki és ott Airsoft élmény gyakorlatokat tartottak, valamint hagyományőrző-hadtörténeti kiállításokat is szerveztek az arra érdeklődők részére. Kiss László Máté e.v. időközben felmondta a bérleti szerződését külföldre költözés miatt 2024. augusztus 31-vel.

Cegléd Város Önkormányzata Képviselő-testületének az önkormányzat tulajdonában lévő lakások és helyiségek bérletéről szóló 11/2023. (IV. 27.) önkormányzati rendelete (továbbiakban: **Rendelet**) tartalmazza az önkormányzat tulajdonában álló nem lakás céljára szolgáló helyiségek bérbeadásának szabályait. E rendelet értelmében a Képviselő-testület a helyiségekkel való gazdálkodás és hasznosítás jogát átadta a VÁRVAG Nonprofit Kft-nek (továbbiakban: **Hasznosító**), amely az önkormányzat rendeletében meghatározott közérdekű elhelyezés kivételével, köteles pályázatra meghirdetni az üresen álló, vagy újonnan létrejött nem lakás céljára szolgáló helyiségek bérleti jogát.

Hasznosító, a Rendelet 37. § (1) bekezdésében foglaltak alapján 2024 augusztusában pályázatot írt ki a szóban forgó üzlethelyiség, illetve a hozzá tartozó pince bérleti jogának hasznosítására.

A pályázati kiírásban megjelölt bérleti díj összege az üzlethelyiségre, **384.263,- Ft +ÁFA/hó,** a pince bérleti díját pedig **26.930,- Ft + ÁFA/hó** összegben határozták meg.

A hirdetményben megjelölt időpontig az alábbi 1 pályázat érkezett, amely mellékletként csatolva megtekinthető:

**Ajánlat adó neve székhely ajánlott bérleti díj**

***Lövész Taktikai Akadémia Hagyományőrző Lövész Sportegyesület (2700 Cegléd, Szabadság tér 8. 1/2.)***

***ajánlott bérleti díj a helyiség után: 384.263- Ft/hó + ÁFA***

***ajánlott bérleti díj a pince után: 26.930- Ft/hó + ÁFA***

***felhasználási cél: az üzlethelyiségben kerékpár szaküzlet és***

***szerviz, a pincehelyiségben szabadidős sport tevékenység és***

***kiállítások lebonyolítása***

A benyújtott pályázat érvényes, pályázó teljesítette a pályázati hirdetményben meghatározott feltételeket. Az ajánlat a pályázati kiírásban meghatározott bérleti díjjal megegyező összeget vállalt az üzlethelyiség és a pince után.

Lövész Taktikai Akadémia Hagyományőrző Lövész Sportegyesület az üzlethelyiségben a Kiss László Máté egyéni vállalkozó által üzemeltetett kerékpár szaküzletet és szervizt, valamint a pincehelyiségben lévő Airsoft lőteret és hozzá tartozó szabadidős sport tevékenységet szeretné a továbbiakban folytatni, a korábbi hagyományőrző-hadtörténeti kiállításának újra megnyitásával együtt.

Pályázó 5 éves bérleti időszakra szeretné bérbe venni az üzlethelyiséget, valamint a pályázatban kiírtak szerint vállalja a három havi bruttó bérleti díjnak megfelelő összegű óvadék megfizetését.

Hasznosító a Tisztelt Képviselő-testület részére **Lövész Taktikai Akadémia Hagyományőrző Lövész Sportegyesület (székhely: 2700 Cegléd, Szabadság tér 8. 1. em. 2., nyilvántartási szám: 13-02-0008401, adószám: 19366779-2-13, képviseli önállóan: Nagy Ferenc elnök)**, mint a helyiségre egyedül pályázót javasolja a pályázat nyertesének kinyilvánítani.

Jelen előterjesztést a **Jogi, Ügyrendi és Közbiztonsági Bizottság**, valamint a **Gazdasági Bizottság** tárgyalja, a bizottság véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

*A döntéshozatal Magyarország helyi önkormányzatairól szóló 2011. évi CLXXXIX. törvény 46. § (1) bekezdésére figyelemmel,* ***nyilvános*** *ülés keretében, az 50. § rendelkezési alapján - figyelemmel a KT. SzMSZ 42. § (2) bekezdésében és 44. §-ában foglalt rendelkezésekre -* ***egyszerű*** *többségű szavazati arányt igényel.*

Kérem Tisztelt Képviselő-testületet, az ingatlan bérbeadásával kapcsolatos döntésüket meghozni szíveskedjenek.

Cegléd, 2024. szeptember 6.

Dr. Csáky András

polgármester

**„A” Határozati javaslat**

**Cegléd Város Önkormányzatának Képviselő-testülete**

1. bérbe adja a Cegléd Város Önkormányzatának kizárólagos tulajdonában lévő, Cegléd belterület 86/A/1 hrsz-ú, valóságban Szabadság tér 8. szám alatti 181 m2 alapterületű üzlethelyiség, valamint a hozzá tartozó 100 m2 alapterületű pince megnevezésű nem lakás céljára szolgáló helyiséget (továbbiakban: **Bérlemény**) **Lövész Taktikai Akadémia Hagyományőrző Lövész Sportegyesület** (székhely: 2700 Cegléd, Szabadság tér 8. 1. em. 2., nyilvántartási szám: 13-02-0008401, adószám: 19366779-2-13, képviseli önállóan: Nagy Ferenc elnök)(továbbiakban: **Bérlő**) **részére**, **2024. október 1-től 2029. szeptember 30-ig,** vagyis 5 éves időtartamra, amely a Cegléd Város Önkormányzata Képviselő-testületének 11/2023. (IV. 27.) önkormányzati rendelete alapján egy alkalommal, további 5 éves időtartamra meghosszabbítható.
2. Megállapít az üzlethelyiség után: **384.263, Ft + ÁFA/hó**, a pincehelyiség után: **26.930,- Ft + ÁFA/hó**, vagyis összesen **411.193,- Ft + ÁFA/hó**, azaz négyszáztizenegyezer-egyszázkilencvenhárom forint plusz általános forgalmi adó/hónap fizetendő bérleti díj összeget**.**
3. Utasítja a VÁRVAG Nonprofit Kft. - t, a szükséges intézkedések megtételére.

**Határidő:** azonnal **Felelős:** Dr. Csáky András polgármester

**„B” Határozati javaslat**

**Cegléd Város Önkormányzatának Képviselő-testülete**

1. nem adja bérbe a Cegléd Város Önkormányzatának kizárólagos tulajdonában lévő, Cegléd belterület 86/A/1 hrsz-ú, valóságban Szabadság tér 8. szám alatti 181 m2 alapterületű üzlethelyiség, valamint a hozzá tartozó 100 m2 alapterületű pince megnevezésű nem lakás céljára szolgáló helyiséget, a pályázatot eredménytelennek minősíti.
2. Utasítja a VÁRVAG Nonprofit Kft. - t, a szükséges intézkedések megtételére.

**Határidő:** azonnal **Felelős:** Dr. Csáky András, polgármester

**A határozatot kapja:**

1. VÁRVAG Nonprofit Kft. Mótyán Krisztián ügyvezető (2 példányban)

2. Ceglédi Közös Önkormányzati Hivatal (vagyonkataszter)

3. Ceglédi Közös Önkormányzati Hivatal (térinformatika)

4. Irattár

Láttam:

Dr. Diósgyőri Gitta

címzetes főjegyző