Cegléd Város Önkormányzatának Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400



|  |  |
| --- | --- |
| **Szám:** /2024.  **Előterjesztő**: Dr. Csáky András polgármester  **Szakmai előterjesztő:** Mótyán Krisztián ügyvezető | **Tárgy:** Cegléd,Damjanich u. 17-19. sz.  alatti tárolók cseréje  **Melléklet:** 1 db Helyszínrajz  4 db végzés PVMKH Földhivatali Főosztály |

**ELŐTERJESZTÉS**

Cegléd Város Önkormányzata Képviselő-testületének

2024. szeptember 19-i ülésére

**Tisztelt Képviselő-testület!**

A Cegléd, Damjanich u. 17-19. szám alatti társasházban (320 hrsz.) Cegléd Város Önkormányzatának tulajdonát képezi 9 db lakás, minden lakáshoz tartozik egy-egy tárolóhelyiség, amelyek külön épületben, a magántulajdonú lakások tárolói között helyezkednek el. Ahhoz, hogy az önkormányzati lakások tárolói egymás mellé kerüljenek, néhány tárolót el kell cserélni a tulajdonosokkal.

A csereszerződések aláírásra kerültek és bejegyzés céljából a PVMKH Földhivatali Főosztály Földhivatali Osztály 2. hiánypótlásra szólított fel, amely értelmében a csereügylet ingatlan-nyilvántartásba történő bejegyzéséhez testületi határozat szükséges.

A csereszerződések alapján a tényleges fizikai állapot, a korábban kialakult tulajdonviszonyok kerülnek az ingatlan-nyilvántartásban is feltüntetésre, pénzmozgás nélküli, adminisztratív jellegű bejegyzés történik.

Fenti társasház négy különálló épületből áll: az „A” épületrészben találhatók az önkormányzati tulajdonú lakások, a „B” épületrészben a magántulajdonú lakások, illetve egy ügyvédi iroda, a „C” és „D” épületrészben pedig a lakásokhoz tartozó tárolók vegyesen a csatolt helyszínrajz tanúsága szerint.

A VÁRVAG Nonprofit Kft. korábban kezdeményezte, hogy az „A” épületet, amely kizárólagosan az önkormányzati lakásokból áll, külön lehessen kezelni, mentesülve a társasházi kötöttségek alól, hatékonyabbá téve ezáltal a lakások működtetését. Ezen cél érdekében a társasházi keret fenntartása mellett készült el, lett aláírva a belső tulajdonlást és működést egymástól függetlenül kezelő használati megosztásról szóló megállapodás. Ezzel egyidejűleg a „C” és „D” épületben lévő tárolók (10+3 helyiség) önálló helyrajzi számot kaptak.

Jelenleg azt szeretnénk megvalósítani, hogy a C/1, C/2, C/4, C/5 tárolók, amelyek 1/1 arányban Cegléd Város Önkormányzata tulajdonában vannak, csere megállapodás alapján kerüljenek magánszemélyek („B” épület tulajdonosai) tulajdonába a C/7, C/9, C/10 és D/1 számon nyilvántartott tárolók tulajdonjoga fejében, ezáltal fog kialakulni a használati megosztás szerinti külön használati feltétel.

Ehhez a fent megjelölt négy tárolót el kell cserélni a „B” épület magánszemély tulajdonosaival, amely nem jár pénzügyi kötelezettséggel.

A Magyarország helyi önkormányzatairól szóló 2011. évi CLXXXIX. törvény (továbbiakban Mötv.) 107. §-a szerint: A helyi önkormányzatot – törvényben meghatározott eltérésekkel – megilletik mindazok a jogok és terhelik mindazok a kötelezettségek, amelyek a tulajdonost megilletik, terhelik. A tulajdonost megillető jogok gyakorlásáról a Képviselő-testület rendelkezik.

Ahhoz, hogy a csereszerződésekkel létrejött változásokat a Földhivatal az ingatlan-nyilvántartásba bejegyezze, szükség van a Tisztelt Képviselő-testület jóváhagyó határozatára.

Jelen előterjesztést a **Gazdasági Bizottság és a Jogi,- Ügyrendi, és Közbiztonsági Bizottság** tárgyalja, a bizottságok véleménye – jegyzőkönyvi kivonat formájában – a Képviselő-testület ülésén kerül ismertetésre.

*A döntéshozatal az Mötv. 46. § (1) bekezdésére figyelemmel* ***nyilvános*** *ülés keretében, az SzMSz 44. § c) pontja alapján* ***minősített*** *szavazati arányt igényel.*

Kérem Tisztelt Képviselő-testületet, a csereszerződésekkel kapcsolatos döntésüket meghozni szíveskedjenek.

Cegléd, 2024. szeptember 9.

Dr. Csáky András

polgármester

**Határozati javaslat**

**Cegléd Város Önkormányzatának Képviselő-testülete**

1.) jóváhagyja, hogy csereszerződés alapján a Cegléd 320/C/1 hrsz-ú, Cegléd Város Önkormányzatának tulajdonát képező ingatlan csere jogcímén Mádai Kiss István és Makai Edit Ibolya 1/2-1/2 arányban tulajdonába kerüljön, a Cegléd 320/C/1 hrsz-on nyilvántartott ingatlan pedig Cegléd Város Önkormányzat 1/1 arányú tulajdona legyen;

2.) jóváhagyja, hogy csereszerződés alapján a Cegléd 320/C/2 hrsz-ú, Cegléd Város Önkormányzatának tulajdonát képező ingatlan csere jogcímén Kovács Péter tulajdonába kerüljön a Cegléd 320/C/7 hrsz-on nyilvántartott ingatlan pedig Cegléd Város Önkormányzatának 1/1 arányú tulajdona legyen;

3.) jóváhagyja, hogy csereszerződés alapján a Cegléd 320/C/4 hrsz-ú, Cegléd Város Önkormányzatának tulajdonát képező ingatlan csere jogcímén Dr. Steiner András és Dr. Steiner Anna 1/2-1/2 arányban tulajdonába kerüljön, a Cegléd 320/C/10 hrsz-on nyilvántartott ingatlan pedig Cegléd Város Önkormányzatának 1/1 arányú tulajdona legyen;

4.) jóváhagyja, hogy csereszerződés alapján a Cegléd 320/C/5 hrsz-ú, Cegléd Város Önkormányzatának tulajdonát képező ingatlan csere jogcímén Hegedűs Ildikó tulajdonába kerüljön, a Cegléd 320/D/1 hrsz-on nyilvántartott ingatlan pedig Cegléd Város Önkormányzatának 1/1 arányú tulajdona legyen.

5.) Jóváhagyja a polgármester által aláírt csereszerződéseket és a kapcsolódó dokumentumokat.

6.) Utasítja a VÁRVAG Nonprofit Kft.-t a szükséges intézkedések megtételére.

**Határidő:** azonnal **Felelős:** Dr. Csáky András, polgármester

**A határozatot kapja:**

1. VÁRVAG Nonprofit Kft. Mótyán Krisztián ügyvezető (2 példányban)

2. Ceglédi Közös Önkormányzati Hivatal (vagyonkataszter)

3. Ceglédi Közös Önkormányzati Hivatal (térinformatika)

4. Irattár

Láttam: Dr. Diósgyőri Gitta címzetes főjegyző