### FÖLDHASZNÁLATI SZERZŐDÉS

Amely létrejött egyrészről

**………………………** (lakóhely/székhely: ………………………………………, anyja neve/cégjegyzékszám: …………………………………………, születési hely, idő/adószám: ……………………………………………….., személyazonosító jel/statisztikai számjel: …………………………………………….),, mint ingatlantulajdonos, és úgy is, mint használatba adó, a továbbiakban: **Használatba adó**,

másrészről

**Magyar Telekom Távközlési Nyilvánosan Működő Részvénytársaság** (rövidített neve: Magyar Telekom Nyrt., székhely: 1097 Budapest, Könyves Kálmán krt. 36., cégjegyzékszám: Cg. 01-10-041928, adószám: 10773381-2-44, statisztikai számjel: 10773381-6110-114-01, számlaszám: BNP PARIBAS 13100007-02506810-01723489, képviseli: dr. Farkas Orsolya más munkavállaló és Hagara Marianna más munkavállaló együttes cégjegyzésével) - mint ráépítő és úgy is, mint használatba vevő, a továbbiakban: **Használatba vevő**, együttesen: **Felek** között alulírott napon és helyen az alábbi feltételek szerint:

**I. ELŐZMÉNYEK**

1. A …………………. **helyrajzi számú**, …………. m2 alapterületű, kivett …………… megjelölésű ingatlan, 1/1 arányban **…………………….**, mint **Használatba adó tulajdona**.
2. Használatba vevő jogelődje, és Használatba adó ……………. napján bérleti szerződést kötöttek az I.1. pont szerinti ingatlan azon területére, amelyen a Használatba vevő tulajdonában álló felépítmény áll, mely szerződést a felek két alkalommal, utoljára …………………. napján módosítottak. Tekintettel arra, hogy a felépítmény önálló ingatlanná alakírásáról és földhasználati jog alapításáról szóló változási vázrajzok elkészülésével a földhasználati szerződés megkötésének feltételei fennállnak, annak érdekében, hogy a felépítmény és a földterület osztott tulajdonjoga, mind a Használatba adó, mind pedig a Használatba vevő javára a valóságnak megfelelő rögzítést nyerjen az ingatlan-nyilvántartásban, Felek az alábbi földhasználati szerződést kötik.
3. A Felek rögzítik, hogy a jelen földhasználati szerződés aláírásával a hivatkozott bérleti szerződést hatályon kívül helyezik. vagy: A Felek rögzítik, hogy a jelen földhasználati szerződés aláírásával a hivatkozott bérleti szerződést és annak esetleges módosítását, 2024. január 1-től hatályon kívül helyezik, és a Felek erre az időpontra vonatkozóan elszámolnak egymással.

# II. MEGÁLLAPODÁS

1. Használatba vevő, az I/1. pontban körülírt telekingatlanon, saját költségén, a tulajdonos hozzájárulásával, a Használatba adóval előre egyeztetett területen, az építmény megközelítési útvonalával együtt, úgy, hogy az a mellette lévő útról mindenkor elérhető legyen, ……. méter magas bázisállomást (torony és konténer felépítmények) létesített és üzemeltet, együttesen elektronikus hírközlési építmény mintegy 000 m2 területen. A felépítményhez földalatti és föld feletti (hírközlési és elektromos) hálózat is tartozik. A berendezések Használatba vevő kizárólagos tulajdonát képezik, amelyeken egyetemes elektronikus hírközlési szolgáltatást végez. Használatba Vevő jelenleg is az ingatlan birtokában van.
2. A jelen okirat I.1. pontjában foglalt bázisállomás és kapcsolódó létesítményeit, a megközelítéshez szükséges utat, valamint az elektronikus hírközlési szolgáltatás végzését Használatba adó jelen okirat aláírásával kifejezetten tudomásul veszi, azt elfogadja.
3. Használatba vevő kötelezettséget vállal arra, hogy az ingatlanra telepített eszközeit, berendezéseit, a jelen szerződésben meghatározott célnak megfelelően rendeltetésszerűen használja és azt jó karban tartja.
4. Használatba adó az ingatlan mintegy 000 m2 területére, - amely magában foglalja az I/2. pont szerinti felépítmény megközelítéséhez és rendeltetésszerű használatához szükséges területet is - a felépítmény meglétére, működtetésére és a megközelítéséhez szükséges területre, a felépítmény fennállásig földhasználati jogot biztosít Használatba vevő részére, a földhasználati jog bejegyzéséről és felépítmény önálló ingatlanná alakításáról szóló változási vázrajz adatai alapján. Használatba adó kijelenti, hogy a hozzájárulás a felépítményhez tartozó földalatti és föld feletti villamos betáplálási, és optikai, földalatti hálózatra is vonatkozik
5. Felek a földhasználati jog ellenértékét mindösszesen bruttó nettó ………..000.000,- Ft + áfa összegben, azaz ………..millió forint összegben határozzák meg, amelyet Használatba vevő a szerződés aláírását, illetve a felépítmény feltüntetését követően fizet meg Használatba adó részére. Felek az alábbi fizetési ütemezésben állapodtak meg:
6. ….000.000,- Ft, azaz ……..millió-…….százezer forint összeget Használatba vevő a jelen szerződés aláírását követően, Használatba adó díjbekérő levelet alapján fizet meg, míg a további
7. …...000.000,- Ft, azaz ……..millió-……..százezer forint összeget a felépítmények és a földhasználati jog bejegyzését követően fizet meg Használatba adó részére.

Felek megállapítják, hogy Használatba adó nem élt az Áfa tv. 88. § szerinti választás lehetőségével és az ügyletet nem tette áfa kötelessé, továbbá Használatba adó vállalja, hogy ezzel a lehetőséggel a jelen ügylet vonatkozásában nem fog élni.

Felek megállapítják, hogy Használatba adó az Áfa tv. 88. § szerinti választás lehetőségével élve az ügyletet kifejezetten áfa kötelessé tette.

Használatba adó tudomásul veszi, hogy a jelen pont szerinti földhasználati díjat személyi jövedelemadó (forrásadó) tekintetében Felek bruttó összegnek tekintik. A további esetleges adó-, illeték, egyéb közteher viselésére Használatba adó köteles, a mindenkor hatályos jogszabályi rendelkezéseknek megfelelően. Személyi jövedelemadó tekintetében az adó alapjába nem tartozik bele az az esetlegesen fizetendő áfa.

1. Használatba adó a számlát/díjbekérő levelet az alábbi névre, címre és adószámra köteles kiállítani:

**Magyar Telekom Nyrt.**

**1097 Budapest, Könyves Kálmán krt. 36.**

**adószám: 10773381-2-44**

Ugyanakkor Használatba adó a számlát/díjbekérő levelet az alábbi levelezési címre köteles megküldeni:

**Magyar Telekom Nyrt.**

**Levelezési cím: 1438 Budapest, Pf. 380.**

Használatba vevő a számla/díjbekérő levél kézhezvételét követően az összeget a 60. napon, a számla/díjbekérő levél beérkezési dátumától függően banki átutalással köteles kiegyenlíteni, a Használatba adónak a levélben feltüntetett bankszámlájára.

Amennyiben a fizetési határnap munkaszüneti napra, ünnepnapra, vagy bankszüneti napra esik, akkor a pénzügyi teljesítés határnapja a következő banki munkanap. A pénzügyi teljesítés napja a Használatba adó bankszámlájának terhelési napja. Naptári nap\* a naptári hónap naptár szerinti számmal megjelölt napja.

Használatba adónak a számla „Egyéb adatok” rovatába, az érintett ingatlan címét, helyrajzi számát, a bázisállomás nevét, a szerződés számát kell feltüntetnie. Amennyiben Használatba adó a számlát/díjbekérő levelet nem a fentiek szerint állítja ki, Használatba vevő jogosult a számlát/díjbekérő levelet azonosítatlanként visszaküldeni. Az ebből eredő késedelem miatt, Használatba adó késedelmi kamatot nem érvényesíthet.

Felek megállapodnak abban, hogy a szolgáltatás teljesítésének az időpontja megegyezik a számla/díjbekérő levél fizetési esedékességének napjával.

1. Jelen földhasználati szerződés és a záradékolt változási vázrajznak az illetékes földhivatalhoz történő benyújtása és a vonatkozó költségek megfizetése a Használatba vevő kötelezettsége. A Használatba vevő a földhivatal bejegyző határozatának kézhezvételét követő 10 munkanapon belül értesíti Használatba adót, aki ezt követően jogosult a számla/díjbekérő levél megküldésére.
2. Használatba adó jelen okirat aláírásával kijelenti, hogy a II/1. pontban jelölt földrészlet használatával kapcsolatosan a Használatba vevővel szemben sem visszamenőlegesen, sem pedig a jövőben további, a jelen szerződésben nem nevesített követelése nincs és nem is lehet.

A Felek kölcsönösen és kifejezetten kizárják a Felek azon jogát, hogy bármelyik fél a jelen megállapodást megtámadja arra való hivatkozással, hogy a szolgáltatás és az ellenszolgáltatás között feltűnő értékaránytalanság lenne.

1. A földhasználati jog megszűnik a felépítmény lebontásával, megsemmisülésével, a Felek közös megegyezésével, valamint, abban az esetben, ha a Használatba adó a felépítmény, vagy a Használatba vevő a földrészlet tulajdonjogát megszerzi.
2. Felek kinyilvánítják, hogy a használatba adott ingatlan tulajdonjoga változatlanul Használatba adót, míg a területen létesített bázisállomás (torony és konténer) kizárólagos tulajdonjoga Használatba vevőt illeti meg.

Felek rögzítik, hogy a Használatba adót a felépítményre, a Használatba vevőt pedig a telekingatlanra elővásárlási jog illeti meg.

## Felek kölcsönösen tudomásul veszik, hogy a földhasználati jog a felépítmény fennállásáig illeti meg annak mindenkori tulajdonosát, illetve terheli a Használatba adót.

1. Használatba adó tudomásul veszi, hogy Használatba vevő a Polgári Törvénykönyv 5:145. §. (2) bekezdésének megfelelően – a tulajdonát képező felépítményt – a Használatba adó külön hozzájárulása nélkül – bérleti szerződés keretében más személyek részére, korlátozásmentesen bérbe adhatja, hasznosíthatja. Bárminemű bérbeadás vagy használatba adás esetén további ellenszolgáltatásra a Használatba adó nem tarthat igényt. A Használatba vevő bérlői és a Használatba adó között jogviszony nem keletkezik.
2. Használatba adó a Használatba vevő és esetleges bérlői és használói részére köteles biztosítani a I/1 és I/2 pontokban körülírt ingatlan mindenkori, gépkocsival történő megközelítését szerelési, karbantartási és javítási munkák elvégzése céljából, továbbá a Használatba adó szavatolja, hogy a Használatba vevőt az önálló ingatlan rendeltetésszerű használatában más ne zavarja, illetve korlátozza.
3. A Használatba vevő a felépítményt felújíthatja, átépítheti, továbbá elvégezheti azokat a karbantartási munkálatokat, amelyek az építmény állagának megóvásához szükségesek.

Amennyiben a Használatba vevő a felépítményt bővíteni akarja, és ez a bővítés meghaladja, a földhasználattal érintett területet, e munkálatokat csak a Használatba adó előzetes írásbeli hozzájárulásával végezheti el. Amennyiben a felújítási, karbantartási vagy bővítési munkálatok hatósági engedélyhez kötöttek, azok beszerzése a Használatba vevő feladata és kötelessége. Használatba adó a hatósági engedélyekhez a szükséges hozzájárulásokat haladéktalanul megadja, azt csak abban az esetben tagadhatja meg, ha a tervezett bővítés a saját működését lehetetlenné teszi.

1. A Felek megállapodnak, hogy a földhasználattal érintett földterület gondnokolási költségeit (takarítás, fűnyírás) a Használatba vevő viseli.

Használatba vevő a földrészletet köteles a jó gazda gondosságával használni. Használatba vevő a földhasználati joggal terhelt területen okozott károkat köteles megtéríteni. Használatba adó pedig kijelenti, hogy területrendezést vagy építkezést a kábelhálózat védelme, és a hírközlési szolgáltatás zavartalansága érdekében, kizárólag a Használatba vevővel történt írásbeli egyeztetést követően végez vagy végeztet. Az egyeztetés elmulasztásával a Használatba adó szerződésszegést követ el és az okozott kárt köteles megtéríteni.

Használatba vevő bejelenti, és így Használatba adó tudomással bír arról a tényről, hogy a használattal érintett telekingatlanon elhelyezett hírközlési berendezésekkel a Használatba vevő egyetemes elektronikus hírközlési tevékenységet végez, és így a Használatba adó szerződésszegésének a következtében Használatba vevő oldalán esetenként a tevékenységhez felhasznált berendezés, eszköz magas értékére, a nagyszámú ügyfélszerződésekre és egyéb közfeladatok ellátására vonatkozó kötelezettségekre tekintettel az okozott kár, esetenként különösen nagymértékű lehet. (Ptk. 6:142 § és 6:143 §)

1. Használatba adó **feltétlen és visszavonhatatlan beleegyezését adja** ahhoz, hogy a Használatba vevő által létesített felépítmény 1/1 arányú tulajdonjoga önálló ingatlanként, mint bázisállomás (elektronikus hírközlési építmény), ráépítés jogcímén a **……………/A helyrajzi szám alatt****, az elkészülő változási vázrajz szerinti alapterülettel** kerüljön az ingatlan-nyilvántartásban bejegyzésre, a tulajdonos Magyar Telekom Távközlési Nyrt. (székhely: 1097 Budapest, Könyves Kálmán krt. 36.) javára.
2. Használatba adó továbbá **feltétlenül és visszavonhatatlanul hozzájárul** ahhoz, hogy a **…………………. helyrajzi számú** ingatlanon a felépítmény által elfoglalt**, az elkészülő változási vázrajz szerinti** nagyságú terület vonatkozásában a földhasználati jog a felépítmény mindenkori tulajdonosa javára az ingatlan-nyilvántartásban bejegyzésre kerüljön.
3. Tekintettel arra, hogy az illetékes földhivatal által záradékolt változási vázrajz még nem áll rendelkezésre, a felépítmény és a földhasználat által érintett terület a 16. és 17. pontokban foglaltaktól még eltérhet. Felek megállapodnak abban, hogy amennyiben, az ingatlan-nyilvántartásban történő rögzítés érdekében, jelen szerződés módosítása válik szükségessé, úgy azt Felek haladéktalanul, minden további térítés és ellenszolgáltatás nélkül aláírják.
4. A Használatba adó jelen szerződés aláírásával egyidejűleg meghatalmazza a Használatba vevőt, hogy a záradékolt változási vázrajzokat és terület-kimutatásokat helyette és nevében aláírással lássa el. A záradékolt változási vázrajzok tartalma megegyezik a Használatba adó részére korábban bemutatott/átadott vázrajz kivonattal.
5. Felek rögzítik, hogy a jelen földhasználati szerződés hatályba lépésének feltétele a földhasználati joggal érintett területnek a művelésből történő végleges kivonása. Erre tekintettel a Használatba adó vállalja, hogy az ingatlan-nyilvántartásról szóló 1997. évi CXLI. törvény alapján felhatalmazza a Használatba vevőt, hogy az illetékes földhivatalnál a jelen szerződés aláírását követően, intézkedjen a bázisállomás működtetéséhez szükséges földterület (a 109/1999 FVM rendelet 50.§ (4) bekezdés f) pont alapján) művelésből történő kivonása iránt. Használatba vevő vállalja, hogy az előzőekben említett művelési ágból való kivonást elvégzi. Felek megállapodnak, hogy a művelés alól történő kivonás költségei a Használatba vevőt terhelik.
6. Amennyiben Használatba vevő a bázisállomás használatát megszünteti, köteles azt saját költségén, a használat befejezését követő 60 napon belül elbontani. Használatba Vevő a bontás megkezdése előtt 30 nappal a Használatba adót írásban értesíti.

Használatba vevő ez esetben köteles a földhasználati jog törlését az illetékes földhivatalnál kezdeményezni. Felek megállapodnak abban, hogy a Használatba vevő a bázisállomás elbontását követően 30 napon belül a földterületet kiürített állapotban adja át Használatba adó részére. Amennyiben a Használatba vevő a fenti határidőben nem tesz eleget kötelezettségeinek, a Használatba adó jogosult a bontást és a tereprendezést elvégeztetni és annak költségét a Használatba vevő részére továbbszámlázni.

**III. ZÁRÓ RENDELKEZÉSEK**

1. Használatba adó kijelenti, hogy magyar állampolgár/jogi személy, és Használatba vevő kijelenti, hogy magyarországi jogi személy, ügyletkötési képességük nem korlátozott. Használatba vevő cégkivonata, valamint Használatba vevő képviseletére jogosult dr. Farkas Orsolya és Hagara Marianna más munkavállalók aláírási címpéldánya az illetékes Cégbírósághoz benyújtásra kerültek és az eljáró földhivatal számára elektronikusan hozzáférhetők, erre tekintettel Felek kérik az eljáró hatóságot, hogy az Inytv. 37. § (3a) bekezdés szerint ezeket elektronikus úton szerezze be.
2. A földhasználati jog alapításához és az önálló felépítmény feltüntetéséhez a Használatba adó jelen okirat aláírásával is kifejezetten hozzájárul.
3. Használatba adó kötelezettséget vállal arra, hogy jelen megállapodás megkötése és annak bejegyzéséig terjedő időben történő esetleges tulajdonváltozás esetén az új tulajdonost jelen szerződésről tájékoztatja. Használatba adó, kötelezettséget vállal továbbá arra is, hogy a hírközlési eszköz elhelyezéséről, annak jogi védelmét biztosító jogalapításról az ingatlan hasznosítása esetén a szerződő partnerét (haszonbérlő, földhasználó, bérlő stb.) tájékoztatja.
4. Felek a jelen szerződésben foglaltakat bizalmasan kezelik. A Használatba adó és a Használatba vevő a másik Fél hozzájárulása nélkül – a jogszabályok által meghatározott kivételektől eltekintve - a jelen szerződés tartalmát, illetve a másik fél által jelentősnek tartott olyan üzleti titkot, amelynek titokban tartásához a másik Félnek méltányolható érdeke fűződik, nem tehet hozzáférhetővé, illetve nem hozhatja harmadik személy tudomására.

Üzleti titok megsértésének minősül az is, ha a Felek bármelyike nem közvetlenül, hanem a másik Féllel – az üzleti titok megszerzése idején vagy azt megelőzően – bizalmi viszonyban, vagy üzleti kapcsolatban álló személy közreműködésével jutott az üzleti titok birtokába. Az üzleti titok szempontjából nem minősül harmadik személynek a Használatba vevő kapcsolt vállalkozása, vagy szerződéses partnere.

1. Felek tudatában vannak Eladó etikus üzleti magatartási szabályoknak és a korrupcióellenes jogszabályokkal való megfelelőségi kötelezettségének, és Felek fontosnak tartják annak figyelembevételét a megállapodás megkötése során. Felek kijelentik, hogy az etikus üzleti magatartásnak megfelelően a szerződésben foglalt üzleti döntés, valamint a szerződés tartalmára vonatkozó feltételek kialakítása objektív szempontok alapján történt. Mindkét Fél fontosnak tartja, hogy jelen megállapodás tisztán üzleti alapon születtessen. Szerződő Felek elfogadják, hogy jelen megállapodás vonatkozásában a korrupcióellenes jogszabályoknak való meg nem felelés a szerződéstől történő elállását, valamint a megfelelő korrekciós lépések megtételét vonhatja maga után.
2. Felek tudomásul veszik eljáró ügyvéd és Használatba vevő tájékoztatását, mely szerint személyes adataikat az irányadó jogszabályok, így különösen a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet) szóló az Európai Parlament és a Tanács (EU) 2016/679 rendelete, illetve az információs önrendelkezési jogról és információszabadságról szóló 2011. évi CXII. törvény rendelkezései szerint:

- eljáró ügyvéd kizárólag jelen szerződéshez kapcsolódó megbízás, illetve a jogszabályokban meghatározott kötelezettségek teljesítése érdekében, a felek rendelkezésére bocsátott adatkezelési tájékoztatóban meghatározottaknak szerint kezelheti. A felek kijelentik, hogy ezen adatkezelési tájékoztatót előzetesen megismerték, megértették és eljáró ügyvéd azzal kapcsolatos kitanítását megkapták, további kérdésük nem merült fel;

- Használatba vevő a jelen szerződés teljesítése érdekében, a Használatba adó rendelkezésére bocsátott adatkezelési tájékoztatóban meghatározottaknak szerint kezelheti. A Használatba adó kijelenti, hogy ezen adatkezelési tájékoztatót előzetesen megismerte, megértette, az azzal kapcsolatos kitanítását megkapta, további kérdése nem merült fel.

1. Annak érdekében, hogy Használatba vevő tárgyi beruházása a tervek szerint, a jogszabályi előírásoknak megfelelően megvalósuljon, Felek együttműködési kötelezettséget vállalnak, amely kertében kölcsönösen értesítik egymást az ingatlannal, a bázisállomással összefüggésben felmerülő kérdésekben.

Kapcsolattartók:

Használatba adó részéről:

|  |  |
| --- | --- |
| Név: |  |
| Cím: |  |
| Telefon: | + |
| E-mail: |  |

Használatba vevő részéről:

|  |  |
| --- | --- |
| Név: | Dr. Csomor Sándor |
| Cím: | 1097 Budapest, Könyves Kálmán krt. 36. |
| Fax | 06/1/265-8834 |
| E-mail: | [infrainfo@telekom.hu](mailto:infrainfo@telekom.hu) |

1. Felek megállapodnak abban, hogy a jelen szerződés szerinti földhasználati jog ingatlan-nyilvántartási bejegyzésével kapcsolatos költségek a Használatba vevőt terhelik. Egyúttal a Felek megbízzák és meghatalmazzák a dr. Bart Veronika ügyvédet (Dr. Urbán Ügyvédi Iroda 1025 Budapest, Baba u. 6), hogy a tárgyi földhasználati és tulajdonjog ingatlan-nyilvántartási bejegyzése érdekében képviseletükben az illetékes földhivatal előtt az ügyvédi tevékenységről szóló 2017. évi LXXVIII. számú törvény szabályai szerint teljes jogkörben eljárjon. Meghatalmazott a megbízást a jelen szerződés ellenjegyzésével vállalja.
2. Felek megállapodnak abban, hogy Használatba adó jelen okiratot dr. ................................ ügyvéd, KASZ: ......................... ügyvéd (cím: ………………………………….) előtt írják alá, aki a Használatba adó jelen okirat előtte történő aláírásának tényét ellenjegyzésével igazolja.
3. Felek a jelen szerződéssel kapcsolatos vitás kérdéseket elsődlegesen egymás között békésen rendezik, de a jelen jogügyletből eredő bárminemű jogvita esetére kölcsönösen alávetik magukat hatáskörtől függően a Budai Központi Kerületi Bíróság és a Tatabányai Törvényszék kizárólagos illetékességének.
4. Jelen szerződésben nem szabályozott kérdésekben a Polgári Törvénykönyv, valamint az elektronikus hírközlésről rendelkező 2003. évi C. törvény rendelkezései az irányadóak.
5. Használatba adó engedélyezi, hogy a jelen szerződést szerkesztő ügyvéd a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény rendelkezései alapján személyi azonosító okmányaikról másolatot készítsen, és azokat a jogszabályban meghatározottak szerint nyilvántartsa. Használatba vevő képviselői kijelentik, hogy jogosultak a jelen szerződés aláírására. A Felek a jelen szerződés aláírásával büntetőjogi felelősségük tudatában kijelentik, hogy jelen szerződés aláírása során saját nevükben járnak el. A Felek kijelentik és szavatolják továbbá, hogy más személy vagy szerv hozzájárulása nem szükséges a jelen szerződés megkötéséhez a jelen szerződésben foglaltakon túl.

Jelen szerződést, amely … (……) oldalon, hat (6) egymással szó szerint egyező példányban készült, a felek - mint akaratukkal mindenben egyezőt - jóváhagyólag aláírták.

|  |  |
| --- | --- |
| ………………….., 2024.... | Budapest, 2024. … |

|  |  |  |
| --- | --- | --- |
| ............................................ | ................................... | ................................ |
| **……………….** | dr. Farkas Orsolya  más munkavállaló | Hagara Marianna  más munkavállaló |
| Használatba adó | **Magyar Telekom Nyrt.**  Használatba vevő képviseletében | |

|  |  |
| --- | --- |
| Ellenjegyzem: ………………, 2024. …………………… ...-án, azzal, hogy a jelen ellenjegyzés az Üttv. 44. § (1) bekezdés c)-d) pontjaiban foglaltaknak a Használatba adó vonatkozásában való tanúsítására terjed ki:  ............................... ügyvéd,  (KASZ: .....................................) | Ellenjegyzem Budapesten, 2024. …………………-án, azzal, hogy a jelen ellenjegyzés az Üttv. 44. § (1) bekezdés c)-d) pontjaiban foglaltaknak a Használatba adó vonatkozásában való tanúsítására nem terjed ki:  dr. Bart Veronika ügyvéd (KASZ: 36057201)  Dr. Urbán Ügyvédi Iroda |
| ..................................................... | ..................................................... |