

**Cegléd Város Önkormányzatának Polgármesterétől**

2700 Cegléd, Kossuth tér1.

Levélcím: 2701 Cegléd, Pf.: 85.

Tel.: 06-53/ 511-400, Fax: 511-406, E-mail: polgarmester@cegledph.hu

Iktatószám: C/……/2024. **Tárgy:** CVÖ Szervezeti és Működési Szabályzat módosítása

Előterjesztő: dr. Csáky András polgármester

Szakmai előterjesztő: dr. Diósgyőri Gitta címzetes főjegyző

Ügyintéző: Jáger Mária vezető-főtanácsos

**ELŐTERJESZTÉS**

**Cegléd Város Önkormányzata Képviselő-testületének**

**2024. szeptember 19-ei ülésére**

**Tisztelt Képviselő-testület!**

*A* ***Képviselő-testület és szervei szervezeti és működési szabályzatáról szóló 32/2014. (XII. 23.) önkormányzati rendelet*** (a továbbiakban: Kt. SzMSz)legutóbbi módosítására 2023. június 1-jei hatállyal került sor.

**I.**

A Kt. SzMSz, valamint a *Magyarország helyi önkormányzatairól szóló 2011. évi CLXXXIX törvény* (a továbbiakban: Mötv.) rendelkezéseit az alakuló üléssel összefüggésben, a Közigazgatási és Területfejlesztési Minisztérium által kibocsátott módszertani szakmai anyag segítségével átvizsgálva rendeletünkben törvénybe ütköző rendelkezést találtunk. Az alábbiakban kivastagítva jelöltük:

***„54. §*** *(1) A Képviselő-testület a bizottságok létszámáról, összetételéről, feladatköréről létrehozásakor dönt. A döntés módosítását* ***szükség esetén*** *bármelyik képviselő indítványozhatja.*

*(2) A bizottság elnökére a polgármester tesz személyi javaslatot.*

*(3)* ***A bizottság képviselői mandátummal rendelkező tagjaira a Képviselő-testület bármely tagja tehet javaslatot.***

*(4)* ***A bizottság képviselői mandátummal nem rendelkező (külső) tagjaira a bizottság elnöke tesz javaslatot.***

*(5) Egy képviselő egyidejűleg két állandó bizottságnak lehet tagja, vagy egy bizottságnak elnöke és egynek tagja.*

*(6) A bizottság elnökének vagy valamely tagjának visszahívásáról a Képviselő-testület nyílt szavazással, minősített többséggel dönt.*

*(7) A Képviselő-testület állandó bizottságai elnevezését, tagjainak számát a 3. § b) pontja rögzíti, feladat- és hatáskörét a 4. melléklet állapítja meg.*

*(8)* ***A bizottság nem képviselő tagját az egyes vagyonnyilatkozat-tételi kötelezettségekről szóló 2007. évi CLII. törvény alapján, nem nyilvános vagyonnyilatkozat-tételi kötelezettség terheli.****”*

**Tekintettel arra, hogy az Mötv. 58. §-a, és idevágóan az 50. §-a és a 42. § 2. pontja teljes körűen szabályozza a bizottságok létrehozásának rendjét, az azzal ellentétes rendelkezés törvénysértő, ahogy a törvényi rendelkezés megismétlése is. A bizottság személyi összetételére a polgármester nyújt be előterjesztést - a személyi javaslattétel joga tehát egységes a bizottsági elnök, a képviselői mandátummal rendelkező tag és a nem képviselő tag vonatkozásában egyaránt.**

**A Kt. SzMSZ az alábbi rendelettervezet 2. §-a szerint nem ismétel más jogszabályi rendelkezést és nem is ellentétes azzal.**

Fontos figyelni a módosítandó 54. § fent idézett (5) bekezdésére is, amely egy olyan rendelkezés, ami a bizottságok jelenlegi személyi összetételét részben a működést zavaró átfedések elkerülése érdekében, részben pedig a tiszteletdíjjal összefüggésben korlátozza. Ennek tartalmán nem változtatunk, mivel nem törvénysértő.

**II.**

**Ez úton javaslatot teszek az új önkormányzati ciklus bizottsági struktúrájára is, ami nem ismeretlen, hiszen a 2014/2019-es önkormányzati ciklusban fennálló rendhez tér vissza: az 5 tagú Jogi, Ügyrendi, Közbiztonsági Bizottság megkapná a pénzügyi bizottsági feladat- és hatáskört, a költségvetéshez kapcsolódó véleményezést és kontrollt.**

Az Mötv. 120. §-a rögzíti ezek közül:

**„** (1) A pénzügyi bizottság a helyi önkormányzatnál és intézményeinél

a) véleményezi az éves költségvetési javaslatot és a végrehajtásáról szóló éves beszámoló tervezeteit;

b) figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás (vagyon növekedés, -csökkenés) alakulását, értékeli az azt előidéző okokat;

c) vizsgálja az adósságot keletkeztető kötelezettségvállalás indokait és gazdasági megalapozottságát, ellenőrizheti a pénzkezelési szabályzat megtartását, a bizonylati rend és a bizonylati fegyelem érvényesítését;

d) ellátja a képviselő-testület rendeletében meghatározott feladatokat.

(2) A pénzügyi bizottság vizsgálati megállapításait a képviselő-testülettel haladéktalanul közli. Ha a képviselő-testület a vizsgálati megállapításokkal nem ért egyet vagy a szükséges intézkedéseket nem teszi meg, a vizsgálati jegyzőkönyvet az észrevételeivel együtt megküldi az Állami Számvevőszéknek.”

**Az alábbi rendelettervezet 1. és 4. §-a, valamint az átdolgozott és jogszabályi hivatkozásokra vonatkozóan aktualizált bizottsági feladat- és hatáskörök tekintetében az 1. melléklet rendezi ezt a kérdést.**

**Az alakuló ülésen a hatályos SzMSz alapján van mód a bizottságok létrehozására, tagjainak** (az elnök, a képviselő, illetve nem képviselő tagok) **megválasztására.** A Kt. SzMSz módosítását ezért 2024. október 1-jei hatállyal javasolom elfogadni.

Jelzem, hogy az alakuló ülésen, illetve az azt követő ülésen új szervezeti és működési szabályzat előterjesztésére teszek javaslatot, miután 2014-es megalkotása óta – jelen módosítást is beszámítva – 20 alkalommal került módosításra. Mindez a szövegezés egységessége, a több helyen beékelt tagolás és a belső kohézió rovására ment, ami nehezíti az értelmezést, ezáltal a jogbiztonság alapelvét sérti.

A Kt. SzMSz hatályos szövege a Nemzeti Jogszabálytárban érhető el:

<https://or.njt.hu/eli/731234/r/2014/32>

Az előterjesztést **valamennyi állandó bizottság** véleményezi. A bizottságok véleménye a Képviselő-testület ülésén, összevont jegyzőkönyvi kivonat formájában kerül ismertetésre.

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése, valamint a (2) bekezdésben foglaltakra figyelemmel, **nyilvános ülés** keretében, az 50. § alapján - figyelemmel a 42. § 7. pontjára - **minősített szavazati** arányt igényel.

Cegléd, 2024. szeptember 10.

Dr. Csáky András

polgármester

**---------**

**Cegléd Város Önkormányzata Képviselő-testületének**

**.../2024. (IX. 26.) önkormányzati rendelete**

**a Képviselő-testület és szervei szervezeti és működési szabályzatáról szóló**

**32/2014. (XII. 23.) önkormányzati rendelet módosításáról**

Cegléd Város Önkormányzatának Képviselő-testülete az Alaptörvény *32. cikk* (2) bekezdésében meghatározott eredeti jogalkotói hatáskörében, az Alaptörvény *32. cikk* (1) bekezdés *a)* pontjában meghatározott feladatkörében eljárva a következőket rendeli el:

**1. §**

A Cegléd Város Önkormányzatának a Képviselő-testület és szervei szervezeti és működési szabályzatáról szóló 32/2014. (XII. 23.) önkormányzati rendelete 3. §-a helyébe a következő rendelkezés lép:

„**3. §**

*A Képviselő-testület szervei:*

*a) a polgármester*

*b) a Képviselő-testület bizottságai:*

*ba) az öt tagú Jogi, Ügyrendi, Közbiztonsági* ***és Pénzügyi*** *Bizottság (****JÜP****)*

*bb) a kilenc tagú Humán Bizottság (HB)*

*bc) a tizenegy tagú Gazdasági Bizottság (GB)”*

**2. §**

A Cegléd Város Önkormányzatának a Képviselő-testület és szervei szervezeti és működési szabályzatáról szóló 32/2014. (XII. 23.) önkormányzati rendelete 54. §-a helyébe a következő rendelkezés lép:

**„54. §**

*(1)* *A Képviselő-testület a létrehozásakor dönt a 3. § b) pontja szerint bizottságok létszámáról, személyi összetételéről és feladatköréről.*

*(2)* *Egy képviselő egyidejűleg két állandó bizottságnak lehet tagja, vagy egy bizottságnak elnöke és egynek tagja*

*(3) A Képviselő-testület állandó bizottságai feladat- és hatáskörét a 4. melléklet állapítja meg.*”

**3. §**

A Cegléd Város Önkormányzatának a Képviselő-testület és szervei szervezeti és működési szabályzatáról szóló 32/2014. (XII. 23.) önkormányzati rendelete 4. melléklete helyébe az 1. melléklet lép.

**4. §**

Ez a rendelet 2024. október 1-jén lép hatályba.

Dr. Diósgyőri Gitta s. k. Dr. Csáky András s. k.

címzetes főjegyző polgármester

**--------**

*1. melléklet a …/2024. (IX. 26.) önkormányzati rendelethez*

*„4. melléklet a 32/2014. (XII. 23.) önkormányzati rendelethez*

**A bizottságok feladat- és hatáskörei**

**4.1. A Jogi, Ügyrendi, Közbiztonsági és Pénzügyi Bizottság (JÜP) feladat- és hatásköre**

4.1.1. A Képviselő-testület által átruházott feladat- és hatáskörök:

4.1.1.1. Nyilvántartja és ellenőrzi a képviselők vagyonnyilatkozatát *{2011. évi CLXXXIX. törvény (Mötv.) 39. § (3) bekezdése},* valamintnyilvántartja és ellenőrzi a bizottság nem képviselő tagjának *az egyes vagyonnyilatkozat-tételi kötelezettségekről szóló 2007. évi CLII. törvény* 4. § *d)* pontja alapján tett - nem nyilvános - vagyonnyilatkozatát.

4.1.1.2. Kivizsgálja a képviselői összeférhetetlenség (*méltatlanság*) megállapítása iránti kezdeményezést, amennyiben nem a bizottság tagját érinti. *Mötv. 37. § (2) bekezdése*

4.1.1.3. Ellátja a 287/2011. (IX. 22.) Ök. határozattal elfogadott Közbiztonsági Koncepció VI. fejezetében rögzített koordinációs feladatokat.

4.1.1.4. Elbírálja a Közbiztonsági Pályázati Keret felhasználására benyújtott pályázatokat

***18/2023. (I. 31.) önkormányzati rendelet 2. § (1) bekezdés c) pontja***

4.1.1.5. Dönt a többletbevételek jogszabályban meghatározott körének és mértékének intézményi hatáskörű felhasználásáról.

4.1.1.6. Javaslatot tesz a polgármester jutalmazására

4.1.2. Véleményezési hatáskör - előzetesen véleményezi a Képviselő-testület elé kerülő előterjesztéseket az alábbi témakörökben:

4.1.2.1. rendeletalkotás;

4.1.2.2. a Képviselő-testület által igényelt szerződéstervezetek;

4.1.2.3. az önkormányzati érdekeltségű gazdasági társaságok, költségvetési szervek tekintetében:

4.1.2.3.1. az alapító okirat, szervezeti és működési szabályzat jogi megfelelősége;

4.1.2.3.2. vezetői pályázat hirdetményének szövege;

4.1.2.4. önkormányzati feladat átadás-átvételéről szóló megállapodások;

4.1.2.5. a Ceglédiek a Ceglédiekért Közalapítvány Alapító Okirata;

4.1.2.6. az Önkormányzat peres ügyei – félévente előterjesztett tájékoztató alapján

4.1.2.7. segítséget nyújt egyéb jogi kérdésekben.

4.1.2.8. az önkormányzati költségvetést, gazdálkodást érintő kérdések *Mötv. 120. §*

4.1.2.9. adósságrendezési eljárások;

4.1.2.10. vagyonkezelői jog;

4.1.2.11. helyi adók;

4.1.2.12. vállalkozási, befektetési tevékenység;

4.1.2.13. közszolgáltatások díjának megállapítása;

4.1.2.14. egyéb gazdálkodási feladatok;

4.1.3. Ellátja a szabályzatban és más helyi rendeletben meghatározott egyéb feladatokat.

**---------**

**4.2. A Gazdasági Bizottság (GB) feladat- és hatásköre**

4.2.1. A Képviselő-testület által átruházott feladat- és hatáskörök:

4.2.1.1. Dönt az önkormányzat költségvetésében megtervezett céltartalék felszabadításáról

4.2.1.2. Dönt a bérlő kijelöléséről, a volt bérlő elhelyezéséről, valamint lakáscseréről a költségalapú bérlakások esetében.***11/2023. (IV. 27.) önkormányzati rendelet 3. § (1) bekezdés c) pontja***

4.2.1.3. A kezdeményezi a helyi építési szabályzat felülvizsgálatát a telekalakítási, illetőleg építési tilalom megszüntetése érdekében, ha az alapjául szolgáló okok vagy körülmények már nem állnak fenn.

*1997. évi LXXVIII. törvény 20. § (2) bekezdése*

4.2.1.4. A településrendezési tervek figyelembe vételével útosztályba sorolja a helyi közutakat.

***26/2021. (VI. 28.) ITM rendelet 8. § (2) bekezdése***

4.2.1.5. Elbírálja a Városvédelmi és Idegenforgalmi Pályázati Keret felhasználására benyújtott pályázatokat ***18/2023. (I. 31.) önkormányzati rendelet 2. § (1) bekezdés b) pontja***

4.2.2. Véleményezési hatáskör:

Előzetesen véleményezi a Képviselő-testület elé kerülő előterjesztéseket az alábbi témakörökben:

4.2.2.1. adósságrendezési eljárások;

4.2.2.2. vagyongazdálkodási, vagyonkezelői jogok;

4.2.2.3. az önkormányzati költségvetést érintő kérdések;

4.2.2.4. önkormányzati gazdálkodás;

4.2.2.5. helyi adók;

4.2.2.8. vállalkozási, befektetési tevékenység;

4.2.2.9. közszolgáltatások díjának megállapítása;

4.2.2.10. egyéb gazdálkodási feladatok;

4.2.2.11. területfejlesztés, területrendezés;

4.2.2.12. településrendezés; helyi építési rend;

4.2.2.13. településkép-védelem; helyi védelem, városarculat;

4.2.2.14. környezet és természetvédelem;

4.2.2.15. termőföldekkel kapcsolatos döntések;

4.2.2.16. földrajzi név, elnevezés;

4.2.2.17. állategészségügyi feladatok;

4.2.2.18. kommunális közszolgáltatások;

4.2.2.19. vízügyi igazgatás;

4.2.2.20. közlekedési igazgatás;

4.2.2.21. idegenforgalom,

4.2.3. Javaslatot tesz önkormányzati tulajdonú ingatlanoknál építési telkek kialakítására, önkormányzati tulajdonú ingatlanoknál telekhatár rendezésre.

4.2.4.Véleményezési, javaslattételi jogot gyakorol a Cegléd Város Idegenforgalmáért kitüntető cím adományozásához.

4.2.5. Ellátja a szabályzatban és más helyi rendeletben meghatározott egyéb feladatokat.

----------

**4.3. A Humán Bizottság (HB) feladat- és hatásköre**

4.3.1. A Képviselő-testület által átruházott feladat- és hatáskörök:

4.3.1.1. A helyi sportkoncepció megvalósítása érdekében együttműködik az illetékességi területén tevékenykedő, testneveléssel és sporttal foglalkozó szervezetekkel.

*2004. évi I. törvény 55. § (1) bekezdés b) pontja*

4.3.1.2. Az egészségügyi szolgáltató, illetve a fenntartó nevében kivizsgálja a panaszt, és ennek eredményéről a beteget a lehető legrövidebb időn belül, de legfeljebb harminc munkanapon belül írásban tájékoztatja. *1997. évi CLIV. törvény 29. § (2) bekezdése*

4.3.1.3. Dönt a külföldi állampolgárok betegellátási díjának mérsékléséről, elengedéséről.

*1991. évi. XX. törvény 133. § b) pontja*

4.3.1.4. Dönt a bérlő kijelöléséről, a volt bérlő elhelyezéséről, valamint lakáscseréről a szociális bérlakások esetében. ***11/2023. (IV. 27.) önkormányzati rendelet 3. § (1) bekezdés a) pontja***

4.3.1.5. Elbírálja a Humán Pályázati Keret felhasználására benyújtott pályázatokat

***18/2023. (I. 31.) önkormányzati rendelet 2. § (1) bekezdés b) pontja***

4.3.1.6. Kiírja és elbírálja a Bursa Hungarica felsőoktatási pályázatot. *51/2007. (III. 26.) Korm. rendelet*

4.3.2. Véleményezési hatáskör - előzetesen véleményezi a Képviselő-testület elé kerülő előterjesztéseket az alábbi témakörökben:

4.3.2.1. közművelődés, művészeti tevékenység;

4.3.2.2. közgyűjtemények;

4.3.2.3. köznevelés

4.3.2.4. testnevelés és sport

4.3.2.5. sajtó, kommunikáció,

4.3.2.6. városarculat,

4.3.2.7. az önkormányzat testvérvárosi és szövetségi kapcsolatai.

4.3.2.8. egészségügyi ellátás;

4.3.2.9. gyermek- és ifjúságvédelem;

4.3.2.10. szociális ellátások;

4.3.2.11. nemzetiségi önkormányzattal való együttműködés;

4.3.2.12. civil szervezetek ügyei

4.3.3. Javaslattételi, véleményezési hatáskör a Gubody Ferenc Díj, Cegléd Város Pedagógiai Díja, a Cegléd Város Sportjáért Díj; és a testvérvárosi kapcsolatokért kitüntető cím, valamint a helyi közművelődésért szakmai elismerés adományozásához.

4.3.4. Semmelweis Nap alkalmából javaslatot tesz az egészségügyi alapellátásban kiemelkedő teljesítményt nyújtó dolgozó önkormányzati elismerésére.

4.3.5. A Szociális Munka Napja alkalmából javaslatot tesz a szociális munka területén kiemelkedő teljesítményt nyújtó dolgozó önkormányzati elismerésére.

4.3.6. Ellátja a szabályzatban és más helyi rendeletben meghatározott egyéb feladatokat.”

*---------*

Az előterjesztést láttam:

Dr. Diósgyőri Gitta

címzetes főjegyző